**OBRAZLOŽENJE II. IZMJENA I DOPUNA FINANCIJSKOG PLANA ETNOGRAFSKOG MUZEJA ISTRE/MUSEO ETNOGRAFICO DELL'ISTRIA ZA 2025. GODINU**

Člankom 33. Statuta Etnografskog muzeja Istre – Museo etnografico dell'Istria, utvrđena je nadležnost Upravnog vijeća Etnografskog muzeja Istre – Museo etnografico dell'Istria za donošenje Financijskog plana Etnografskog muzeja Istre – Museo etnografico dell'Istria, a pravni temelj za donošenje Financijskog plana sadržan je u odredbama članaka 28 do 46. Zakona o proračunu (NN 144/21).

Uz ove izmjene i dopune financijskog plana Etnografskog muzeja Istre – Museo etnografico dell'Istria dostavlja se obrazloženje financijskog plana koji se sastoji od obrazloženja općeg i posebnog dijela financijskog plana.

Obrazloženje općeg dijela financijskog plana sadrži obrazloženje prihoda i rashoda, primitaka i izdataka te viška odnosno manjka financijskog plana.

**OBRAZLOŽENJE OPĆEG DIJELA II. IZMJENA I DOPUNA FINANCIJSKOG PLANA ZA 2025. GODINU**

SAŽETAK DJELOKRUGA RADA

Etnografski muzej Istre – Museo etnografico dell'Istria je kulturna, znanstvena i informativna javna institucija, čiji se rad temelji na Zakonu o muzejima, Zakonu o zaštiti i očuvanju kulturnih dobara i drugim zakonskim i podzakonskim aktima. Muzej svoju zakonsku djelatnost obavlja sakupljanjem, čuvanjem i istraživanjem civilizacijskih i kulturnih dobara, preventivnom i trajnom zaštitom muzejske građe i dokumentacije, muzejskih lokaliteta i nalazišta, njihovim neposrednim i posrednim predstavljanjem javnosti putem stalnih i povremenih izložbi, objavljivanjem podataka i spoznaja o muzejskoj građi putem stručnih, znanstvenih i drugih obavijesnih sredstava.

Opći dio II. Izmjena i dopuna financijskog plana Etnografskog muzeja Istre – Museo etnografico dell'Istria za 2025. godinu sastoji se od Sažetka računa prihoda i rashoda i sažetka računa financiranja, tabele A – Računa prihoda i Računa rashoda i tabele B - Računa financiranja.

Sažetak prikazuje plan prihoda u iznosu od 602.931,03 EUR, rashode u iznosu od 655.00,00 EUR te plan donosa viška u iznosu od 52.068,97 EUR.

U odnosu na tekući plan 2025. godine prihodi i rashodi bilježe povećanje u iznosu od 15.279,63 EUR.

**A. RAČUN PRIHODA I RASHODA**

***PRIHODI***

Etnografski muzej Istre – Museo etnografico dell'Istria u 2025. godini planira ostvariti prihode u iznosu od 602.931,03 EUR.

Planirani prihodi su odraz planiranih aktivnosti i njihove procjene za provedbu te se planiraju iz slijedećih izvora:

**1.1. Nenamjenski prihodi i primici** (Istarska županija) tekući plan iz ovog izvora iznosi 506.930,37 EUR. Ovim izmjenama i dopunama se ovaj izvor nije mijenjao u odnosu na tekući plan, ali se mijenjao po ekonomskoj klasifikaciji. Iznos od 4.700,00 EUR ovim je izmjenama i dopuna planirano za nabavku opreme za muzej.

**3.2. Vlastiti prihodi proračunskih korisnika** (prihodi od prodaje robe i usluga) tekući plan iznosi 11.946,99 EUR, ovim izmjenama i dopunama bilježi se povećanje od 18.053,01 EUR tako da novi plan po ovom izvoru iznosi 30.000,00 EUR, povećanje se odnosi na prihode od pruženih usluga stručnih ekspertiza te realnom očekivanju ostvarenja prihoda po ovom izvoru.

**4.7. Prihodi za posebne namjene za proračunske korisnike** (prihodi ostvareni prodajom ulaznica) tekući plan iznosi 21.624,04 EUR, izmjenama i dopunama plan je povećan za 28.326,62 EUR te iznosi 49.950,66 EUR. Povećanje se prvenstveno odnosi na novi način knjiženja prihoda od ulaznica odnosno refundacija dijela prihoda od ulaznica koje naš muzej dijeli s Muzejom grada Pazina.

**5.3. Ministarstva i državne ustanove za proračunske korisnike**, u tekućem planu sredstva iznose 10.500,00 EUR, ovim se izmjenama i dopunama ažuriralo ugovorena sredstva te su ukalkulirana stvarno ugovorena sredstva tako da novi plan po ovom izvoru bilježi povećanje za 1.500,00 EUR te iznosi 12.000,00 EUR.

**5.5. Gradovi i općine za proračunske korisnike**, tekući plan iznosi 34.450,00 EUR, ovim se izmjenama i dopunama po ovom izvoru bilježi smanjenje od 32.550,00 EUR.

Smanjenje od 30.000,00 EUR se odnosi na sredstva grada Pazina (Uređenje dijela potkrovlja Kaštela), Općina Svetvinčenat bilježi smanjenje planiranih sredstava za 300,00 EUR, Općina Kršan također bilježi smanjenje planiranih sredstava u iznosu od 2.600,00 EUR, ostvarena su dodatna sredstva od općine Tinjan u iznosu od 500,00 eura; eve navedeno se odnosi na sredstva za tisak publikacije „Naš kanat ni(je) lip;

**5.8. Ostale institucije za proračunske korisnike,** tekući plan iznosi 2.200,00 EUR, ovim se izmjenama i dopunama ovaj izvor smanjio za 550,00 EUR te novi plan iznosi 1.650,00 EUR, planira je priliv sredstva iz Hrvatskog društva skladatelja te Turističke zajednice središnje Istre za realizaciju programa javnih potreba.

**6.2. Donacije za muzeje**, ovim je izmjenama i dopunama planiran prihod po ovom izvoru (KUD Ivan Fonović Zlatela) u iznosu od 500,00 EUR a odnosi se na sufinanciranje tiska publikacije „Naš kanat ni(je) lip.

***DONOS VIŠKA IZ PRETHODNE GODINE***

Pored planiranih prihoda za 2025. godinu Etnografski muzej Istre – Museo etnografico dell'Istria ukalkuliran je i ostvareni višak u iznosu od 52.068,97 EUR to iz slijedećih izvora: 3.2. Vlastiti prihodi proračunskih korisnika 13.053,01 EUR; 4.7. Prihodi za posebne namjene za proračunske korisnike 38.375,96 EUR; 5.1. EU fondovi za projekt Femiglab u iznosu od 640,00 eura. U odnosu na tekući plan ovim se novim planom nije ništa mijenjalo.

***RASHODI***

Ovim se izmjenama i dopunama rashodi planiraju u visini planiranih prihoda u iznosu od 602.931,03 EUR i ukalkuliranog viška koji se prenosi iz prethodnih godina u iznosu od 52.068,97 EUR te iznose 655.000,00 EUR od čega 621.829,50 EUR za rashode poslovanja a 33.170,50 EUR na rashode za nabavu nefinancijske imovine.

**31 Rashodi za zaposlene** planirani su u iznosu od 383.700,00 EUR te se odnose na plaće i doprinose za redovan rad te ostale naknade za zaposlene koji su iskalkulirani temeljem odredbi važećeg Kolektivnog ugovora te njegovih aneksa. U odnosu na tekući plan bilježi se smanjenje od 22.500,00 EUR.

Smanjenje je nastalo zbog korištenja prava na roditeljski dopust, bolovanja na teret HZZO-a te vremenskog odmaka do zaposlenja zamjene za djelatnicu koja koristi dugotrajno bolovanje.

**32 Materijalni rashodi**, tekući plan jeuvećan za 68.552,79 EUR te novi plan iznosi 236.349,50 EUR. Planirani rashodi se odnose na prijevozne troškove za zaposlenike, materijalne rashode koji proizlaze iz redovnog poslovanja te na materijalne rashode programske djelatnosti. Povećanje ove skupine rashoda najvećim je dijelom nastalo povećanjem rashoda za refundaciju dijela prihoda od ostvarenih ulaznica koje muzej dijeli s Muzejom grada Pazina te prijenosom dijela sredstva sa skupine 31 po izvoru 1.1.

**Financijski rashodi** odnose se na rashode banaka na ime troškova bankarskih usluga i usluga platnog prometa a planirani su u iznosu od 1.780,00 EUR i ne bilježe povećanje niti smanjenje u odnosu na izvorni plan.

**Rashodi za nabavu neproizvedene dugotrajne imovine** ovim se izmjenama i dopunama planira planira iznos od 19.975,00 EUR za uređenje prostora na drugom katu i suterenu Etnografskog muzeja Istre –Museo etnografico dell'Istria u Kaštelu. U tekućem planu je planirano uređenje dijela potkrovlja Kaštela no izostankom financijske potpore Grada Pazina i Ministarstva kulture i medija se od toga odustalo.

**Rashodi za nabavu proizvedene dugotrajne imovine** planirani su za nabavu opreme za potrebe redovnog poslovanja muzeja. U izvornom planu su planirani u iznosu od 11.227,50 EUR, ovim se izmjenama i dopunama bilježi povećanje u iznosu od 1.968,00 EUR te sada iznose 13.195,50 EUR. Planirana je nabava foto aparata i pripadajuće foto opreme, računalne opreme i ostale opreme za redovno poslovanje muzeja.

**B. RAČUN FINANCIRANJA**

Tabela B – račun financiranja podnosi se prazna obzirom da Etnografski muzej Istre – Museo etnografico dell'Istria ne ostvaruje primitke niti izdatke za financijsku imovinu i otplatu

zajmova.

**OBRAZLOŽENJE POSEBNOG DIJELA II. IZMJENA I DOPUNA FINANCIJSKOG PLANA**

**ZA 2025.**

Obrazloženje posebnog dijela Financijskog plana, u odnosu na tekući plan, predstavlja skraćeni tekstualni prikaz programa i njihovih aktivnosti koji su sastavni dio financijskog plana Etnografskog muzeja Istre – Museo etnografico dell'Istria odnosno proračuna Istarske županije. Etnografski muzej Istre – Museo etnografico dell'Istria realizacijom pet programa svog financijskog plana sudjeluje u ostvarenju strateških i posebnih ciljeva Istarske županije i to provođenjem mjera Provedbenog plana Istarske županije za razdoblje 2022.-2025. Svaki program ima svoj djelokrug rada, zakonske podloge za njegovo provođenje a temeljem pokazatelja rezultata ostvarenih vrijednosti postavljeni su ciljevi ostvarenja planskih vrijednosti kroz proračunsko razdoblje 2025.-2027.

Prikaz aktivnosti prema ekonomskoj, programskoj klasifikaciji te izvorima financiranja daje se u tabelarnom prikazu ovog Financijskog plana dok se u ovom obrazloženju, iste opisuju tekstualno.

Izmjene u smislu ovog Financijskog plana u odnosu na tekući plan odnose se na financijske izmjene i dopune postojećih aktivnosti sukladno planiranim prihodima (umanjenja/uvećanja). Uz navedeno, izvršene su i preraspodjele rashoda po prirodnoj vrsti i izvorima financiranja.

U nastavku kratki prikaz ovih, drugih izmjena i dopuna planiranog.

U ovim izmjenama i dopunama financijskog plana sredstva u ukupnom iznosu od 655.000,00 EUR planirana su za provedbu slijedećih programa i aktivnosti:

**Program: Redovna djelatnost ustanova u kulturi - 2801**

- aktivnost: Rashodi za zaposlene – A280101

- aktivnost: Materijalni rashodi – A280102

- aktivnost: Ulaganja u opremu – K280103

- aktivnost: Uređenje radnog prostora na drugom katu i suterenu Etnografskog muzeja Istre –Museo etnografico dell'Istria u Kaštelu – K280112

**Aktivnost: Rashodi za zaposlene – A280101**

Za 2025. godinu predviđeni su rashodi za zaposlene (11 zaposlenika). Struktura zaposlenika: ravnateljica, tajnica – računopolagateljica, muzejska pedagoginja savjetnica, muzejski savjetnik, troje djelatnika na radnom mjestu kustosa, viša kustosica dokumentaristica, preparator, recepcionar i spremačica – prodavač karata.

Svi zaposleni djelatnici rade na puno radno vrijeme osim djelatnika na radnom mjestu recepcionar koji radi na pola radnog vremena. Planirani broj zaposlenika je ostvaren, no rashodi po ovoj aktivnosti su smanjeni zbog korištenje rodiljnog dopusta, bolovanja na teret HZZO-a te vremenskog odmaka do zaposlenja zamjene za djelatnicu koja koristi dugotrajno bolovanje. Ovim izmjenama i dopunama financijskog plana planirana sredstva za ovu aktivnost, umanjena su i raspoređena na druge aktivnosti. Kalkulacije rashoda temelje se na pravima proizašlih iz Kolektivnog ugovora.

**Aktivnost: Materijalni rashodi – A280102**

Aktivnost materijalnih rashoda muzeja obuhvaća cjelokupnu muzejsku djelatnost te preduvjet za izvršavanje svih zadanih aktivnosti muzeja u jednoj proračunskoj godini. Rashodi ove aktivnosti se iskazuju kroz redovne režijske troškove i troškove povremenih nabavki i popravaka, troškove uredskog poslovanja, fiksne troškove održavanja objekta, opreme i informacijskog sustava, rashode vezane uz zaštitu muzejskog postava i građe pohranjene u muzejske čuvaonice. Kroz ove izmjene i dopune u ovoj je aktivnosti izvršena preraspodjela planiranih rashoda sa A280101 iz izvora 1.1.001, uvećana je pozicija Ostale usluge zbog načina knjiženja refundacija od uprihodovanih ulaznica te je iskazano povećanje u odnosu na tekući plan.

Aktivnost se financira iz izvora osnivača, Istarske županije, vlastitih izvora te Ministarstva kulture i medija.

**Aktivnost: Ulaganja u opremu – K280103**

Kroz ovu se aktivnost planira kontinuirana zamjena dotrajale informatičke opreme ili nadogradnja postojeće opreme, nabava uredske opreme te stručne literature muzeja.

Ovim se Izmjenama i dopunama financijskog plana iskazuje povećanje po ovoj aktivnosti zbog preraspodjele sredstva sa izvora 1.1.001 po planiranim pozicijama.

**Aktivnost: Uređenje prostora Kaštela u Pazinu – K280112**

U tekućem planu bili su predviđeni rashodi za K280111\_Uređenje dijela potkrovlja pazinskog Kaštela, izostankom planiranih potpora od strane Ministarstva kulture i medije i Grada Pazina, otvorena je nova aktivnost K280112\_Uređenje prostora Kaštela u Pazinu, a odnosi se na uređenje dijela radnog prostora na drugom katu i suterenu Etnografskog muzeja Istre –Museo etnografico dell'Istria u Kaštelu te se iskazuje smanjenje rashoda. Planirani radovi odnose se na potrebe sanacije prozora i pripadajuće niše. Da bi se došlo do prozora trebaju se postaviti vrata u skladu s estetskim i funkcionalnim potrebama Stalnog postava, no uređenjem ovog prostora na 1. katu omogućilo bi se i stvaranje prostora za odlaganje arhivskog gradiva, izložbenih kulisa i popratnih materijala izložbi, te po potrebi raznih predmeta koji služe za pedagoške aktivnosti muzeja.

U prostorima suterena planirana je investicija čišćenja prostora, skidanje dotrajale žbuke sa zidova i svoda, skidanje dotrajale žbuke i šliceva za elektroinstalacije; čišćenje poda od šute, podravnavanje neravnina vapnenom žbukom da se omogući korištenje do izrade kompletnog poda, izrada stepenica za adekvatan pristup prostoru.

**Program: Otkup muzejske građe - 2802**

- aktivnost: Otkup muzejske građe – A280202

**Aktivnost: Otkup muzejske građe – A280202**

Etnografski muzej Istre – Museo etnografico dell'Istria je javna ustanova u kulturi koja svoju zakonsku djelatnost obavlja sakupljanjem, čuvanjem i istraživanjem civilizacijskih i kulturnih dobara. Muzejska se građa obrađuje te preventivno i trajno zaštićuje te posredno i neposredno predstavlja javnosti putem stalnih i povremenih izložbi, objavljivanjem podataka i spoznaja o muzejskoj građi putem stručnih, znanstvenih i drugih obavijesnih sredstava. Ovim se Izmjenama i dopunama planira nabava muzejske građe proizašle iz potrebe i mogućnosti nabave takve vrste građe u ovoj tekućoj godini.

**Program: Novi stalni postav – 2803**

* aktivnost: Uređenje novog stalnog postava – A280301

**Aktivnost: Uređenje novog stalnog postava – A280301**

Nakon realizacije novog stalnog postava kontinuirano se ulaže u održavanje opreme te se planira stalno ulaganje u tekuće i investicijsko održavanje te nabavu i zamjenu opreme postava čime se radi na trajnijem očuvanju i prezentaciji kulturne baštine Istre posjetiteljima muzeja. Ovim Izmjenama i dopunama financijskog plana nisu izvršene značajnije izmjene već samo preraspodjela po planiranim pozicijama.

**Program: program javnih potreba u kulturi – 2804**

* aktivnost: pedagoška djelatnost – A280487

**Aktivnost: Pedagoška djelatnost – A280487**

Cilj je na što suvremeniji način a u skladu s pedagoško-muzejskim stremljenjima i prema najnovijim saznanjima iz andragogije i cjeloživotnog obrazovanja ponuditi posjetiteljima različitih dobnih skupina muzejske sadržaje kao i sadržaje koje čuva i baštini Centar za nematerijalnu kulturu Istre. Zadaci su približiti muzej publici. Planirane aktivnosti: organizirati ljetne dječje radionice u trajanju od pet dana za vrijeme ljetnih školskih praznika u Pićnu i Pazinu; tematske radionice tijekom cijele godine za djecu i mlade; Muzejski četvrtak projekt različitog sadržaja (filmovi, radionice, predavanja, izložbe) kroz jesen, zimu i proljeće za sve dobne uzraste. Izmjenama i dopunama se bilježi smanjenje rashoda u skladu s realnim očekivanjem priliva sredstava.

**Program: program javnih potreba u kulturi - 2806**

- aktivnost: Godišnji izložbeni program – A280601

- aktivnost: Manifestacije –A280603

- aktivnost: Izdavanje publikacija – A280604

- aktivnost: Preventivna zaštita – A280605

**Aktivnost: Godišnji izložbeni program – A280601**

Godišnji izložbeni program ima za cilj upoznati posjetitelje s bitnim odrednicama istarske kulture i identitetskih obilježja. Planirane su dvije izložbe: Crtice iz tradicijske upotrebe bilja: znanja i prakse u Istri i Kontakt zona 02: Novi susjedi: biografije migracija u Istri. Aktivnosti pri radu na obije izložbe su: istraživanje, obrada građe, pisanje tekstova, suradnja s dizajnerima, postavljanje izložbe, rad na promidžbi. U prvoj je cilj sakupiti, zabilježiti i predstaviti, putem izložbe, praksa, znanja i umijeća vezanih uz travarstvo kroz tradicionalne i suvremene aspekte. Također, planira se popratan sadržaj uz izložbu u suradnji sa stručnim suradnicima. Cilj druge izložbe je pružiti uvid u slojevitost migracijskih tokova te podržati razumijevanje, prihvaćanje i integraciju novih stanovnika i članova zajednice koji dolaze iz različitih krajeva svijeta, pridonoseći izgradnji tolerantnijeg društva. Izložbe će biti predstavljene u Pazinskom kaštelu i u Centru za nematerijalnu kulturu u Pićnu. Ovim Izmjenama i dopunama financijskog plana planirana su dodatna sredstva na izvoru 4.7.600, nisu izvršene značajnije izmjene već samo preraspodjela po planiranim pozicijama.

**Aktivnost: Manifestacije – A280603**

Cilj manifestacija je na popularan način prezentirati materijalnu i nematerijalnu kulturu Istre. Aktivnosti pri radu na manifestacijama su: osmišljavanje, arhivsko istraživanje, terensko istraživanje, suradnja s dizajnerima, rad na promidžbi, dogovori s gostima i voditeljima radionica, uređenje prostora i postavljanje izložbe. Planiramo tri manifestacije: Dani rukotvorina sa zadacima popularizacije i upoznavanja s tradicijskim i suvremenim rukotvorstvom, ove godine je tema izrada šešira; Mjesec pripovijedanja sa zadacima popularizacije lokalnih govora (koji se nalaze i na Nacionalnoj listi nematerijalne kulturne baštine) kroz umjetnost, svakodnevni govor i u radu s djecom; Martin bez etikete je manifestacija posvećena vinu, vinogradarstvu i vinarima Istre, zadaci su očuvati tradiciju malih proizvođača vina bez etikete, obiteljsko obrađivanje vinograda i proizvodnja vina.

Ovim Izmjenama i dopunama financijskog plana planirana su dodatna sredstva na izvoru 4.7.600, nisu izvršene značajnije izmjene već samo preraspodjela po planiranim pozicijama.

**Aktivnost: Izdavanje publikacija – A280604**

Izdavanje publikacija ima za cilj približiti tradicijsku kulturu Istre i putem tiskovina. Etnološko istraživanje glazbenoga dvoglasja i istarskoga identiteta naslov je doktorskog rada Noela Šurana obranjenog 2021. godine na odsjeku za etnologiju i kulturnu antropologiju Filozofskog fakulteta Sveučilišta u Zagrebu, preoblikovan i nadopunjen doktorski rad uredio bi se u knjigu radnog naziva: NAŠ KANAT NI(JE) LIP: etnološko istraživanje glazbenoga dvoglasja u Istri. Ovim Izmjenama i dopunama financijskog plana izvršeno je smanjenje po ovoj aktivnosti jer nisu ostvareni svi planirani izvori po tekućem planu ili su ostvareni manji prihodi od planiranih, također su ostvareni novi izvori.

Aktivnost se financira iz izvora osnivača, Istarske županije, vlastitih izvora, općine Svetvinčenat, općine Tinjan, općine Kršan, KUD Ivan Fonović Zlatele, Hrvatskog društva skladatelja.

**Aktivnost: Preventivna zaštita – A280605**

Program preventivne zaštite ima za cilj adekvatno zaštititi muzejsku građu i istovremeno je prezentirati javnosti. Planirane aktivnosti su fumigacija prostorija čuvaonica te nabava beskiselinskih kutija. Planirana sredstva su ostala na razini planiranih tekućim planom, izvršila se samo preraspodjela unutar planiranih pozicija.

Predsjednik Upravnog vijeća EMI/MEI

Marko Ljubešić